Prema CRO Demoskopu, mjesečnom istraživanju o društvenim i političkim preferencijama, vlada je ovaj mjesec zaradila najnižu ocjenu u ovom mandatu - 2,21 posto, izvijestili su iz Promocije plus.

Od političara najpopularniji odnosno najpozitivniji je Ivo Josipović, s ovomjesečnih 40,1 posto izbora. Slijede ga Slavko Linić kojemu je popularnost narasla za 2, 6 posto u odnosu na prošli mjesec, Milan Bandić i Dragutin Lesar. Najnegativniji političar je i dalje Tomislav Karamarko as 30, 8 posto izbora, a slijede ga Premijer Milanović čija nepopularnost raste pa je na ovoj listi s prošlomjesečnih 20, 8 došao na 26, 8 posto izbora za najnegativnijeg političara. Među negativcima i dalje je i Slavko Linić no njegova nepopularnost pada.

Popularnost i SDP-u i HDZ-u lagano pada.

''Na ljestvici stranačkih preferencija (rejting stranaka) SDP je na prvom mjestu, a ispred HDZ-a, Hrvatskih laburista i HNS-a. SDP početkom listopada bilježi izbor od 25 posto (prema prošlomjesečnih 25,3%). HDZ-u je zaustavljen rast izbora koji je trajao od travnja, odnosno od izbora za Europski parlament. Tako je ovaj mjesec vodeća oporbena stranka zabilježila izbor od 21,9 posto (prema 22 posto iz rujna)'', navodi Promocija plus. Slijede ih laburisti kojima popularnost lagano raste.

>> Pola ispitanih smatra da nam je 'lex Perković' narušio ugled!